Æfingin Iceland Air Meet 2014 hafin | Fréttayfirlit | Landhelgisgæsla Íslands
Georg Kr. Lárusson, forstjóri Landhelgisgæslunnar, Major Tuukka Elonheimo, Finnska flughernum, Lt. Colonel Per Kallgärn, Sænska flughernum, Lt. Colonel Haakon Gamborg, Norska flughernum, Colonel Geir Wiik æfingastjóri IAM 2014 og Jón B. Guðnason framkv.stjóri Lofthelgis- og öryggismálasviðs LHG. Mynd Pressphotos.biz
Gert er ráð fyrir að samtals verði um að ræða um 300 liðsmenn frá þjóðunum og um 20 flugvélar. Finnar leggja einnig til tvær NH-90 björgunarþyrlur sem verða m.a. við æfingar með flugdeild Landhelgisgæslunnar. Þyrlurnar voru einnig fengnar til að taka þátt í víðtækri leit sem fór fram í gær á Faxaflóa. Til viðbótar framangreindu taka þátt í verkefninu eldsneytisbirgðaflugvélar frá bandaríska og hollenska flughernum ásamt ratsjárflugvél Atlantshafsbandalagsins og starfsmenn Landhelgisgæslunnar.
Hlutverk Landhelgisgæslunnar er að annast rekstur varnar- öryggis- og upplýsingakerfa NATO hér á landi, rekstur öryggissvæða- og mannvirkja og vera í samskiptum við stofnanir Atlantshafsbandalagsins, aðildarþjóðirnar og Norðurlandaþjóðirnar og hinsvegar samskipti við þá aðila hér á landi sem að verkefninu koma t.d. Isavia. Í því felst m.a. framkvæmd loftrýmiseftirlits í stjórnstöð NATO á öryggissvæðinu á Keflavíkurflugvelli (Control and Reporting Centre). Verkefnið er hluti af samþættu verkefni NATO, „NATO intergrated air defence system - "NATINADS“. Fulltrúar þjóðanna munu starfa í stjórnstöðinni ásamt starfsmönnum Landhelgisgæslunnar.